ตามคาด! “เฟด” อัดยาแรง ขึ้นดบ. 0.75% สูงสุดรอบ 28 ปี สกัดเงินเฟ้อ
 "เฟด" มีมติเอกฉันท์ขึ้นอัตราดอกเบี้ย 0.75% ครั้งใหญ่ที่สุดในรอบ 28 ปี สกัดเงินเฟ้อพุ่ง พร้อมส่งสัญญาณขึ้นดอกเบี้ยอีก 1.75% ในปีนี้
"เฟด" มีมติเอกฉันท์ขึ้นอัตราดอกเบี้ย 0.75% ครั้งใหญ่ที่สุดในรอบ 28 ปี สกัดเงินเฟ้อพุ่ง พร้อมส่งสัญญาณขึ้นดอกเบี้ยอีก 1.75% ในปีนี้
16 มิ.ย. 2565

ผู้สื่อข่าวรายงานว่า คณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติปรับขึ้นอัตราดอกเบี้ยระยะสั้น 0.75% สู่ระดับ 1.50-1.75% ในการประชุมวันที่ในวันที่ 14-15 มิ.ย. 2565 ตามที่ตลาดการเงินคาดการณ์ไว้ ซึ่งเป็นการปรับขึ้นอัตราดอกเบี้ยครั้งใหญ่ที่สุดในรอบ 28 ปี หรือนับตั้งแต่ปี 2537
สำหรับคณะกรรมการ FOMC ทุกรายเห็นชอบต่อมติดังกล่าว ยกเว้นนางเอสเธอร์ จอร์จ ประธานเฟดสาขาแคนซัส ซิตี้ ซึ่งสนับสนุนให้เฟดปรับขึ้นอัตราดอกเบี้ยเพียง 0.50%
นอกจากนี้ ในการคาดการณ์อัตราดอกเบี้ยนโยบาย (Dot Plot) เจ้าหน้าที่เฟดคาดการณ์ว่าอัตราดอกเบี้ยจะแตะระดับ 3.4% ในช่วงสิ้นปีนี้ ซึ่งบ่งชี้ว่าเฟดจะปรับขึ้นอัตราดอกเบี้ยอีก 1.75% ภายในปีนี้ และคาดว่าอัตราดอกเบี้ยจะปรับตัวขึ้นสู่ระดับ 3.8% ในสิ้นปี 2566
ทั้งนี้แถลงการณ์ของเฟดยังระบุว่า เฟดจะทำการปรับลดขนาดงบดุล (Quantitative Tightening : QT) ในวงเงิน 4.75 หมื่นล้านดอลลาร์/เดือน หลังจากที่ได้เริ่มดำเนินการเมื่อวันที่ 1 มิ.ย. และนับตั้งแต่วันที่ 1 ก.ย. เฟดจะเพิ่มวงเงินในการลดขนาดงบดุลเป็น 2 เท่า สู่ระดับ 9.5 หมื่นล้านดอลลาร์/เดือน